cyanic-selkie/wikianc huggingface dataset:
Bysantin–sassanidien sota (527–532)
Satalan taistelu
Kavadh ei hyökännyt roomalaisten kimppuun vain Mesopotamiassa. Persialaiset olivat jo vallanneet Iberian ja hyökänneet Lazicaan, ja seuraavaksi kohteeksi otettiin Roomalainen Armenia. Persialaisten ja heidän liittolaistensa armeijaa johti Mihr-Mihroe (Mermeroes), ja vastassa oli magister militum praesentalikseksi ylennetty Sittas ja hänen seuraajansa magister militum per Armeniamina Dorotheos. Roomalaiset saivat tietää persialaisten aikeista hyökätä Armeniaan. Sittas ja Dorotheus tekivät yllätyshyökkäyksen persialaisten leiriä vastaan, kun nämä olivat vasta kokoamassa armeijaansa Theodosiopoliksen luona. Roomalaiset ryöstivät persialaisten leirin ennen kuin palasivat kotiin. Myöhemmin roomalaiset kohtasivat persialaisten armeijan Satalan luona. Satala oli roomalaisten tärkeä tukikohta. Roomalaiset saavuttivat voiton vahvemmasta vastustajastaan sotajuonen ansiosta. Voiton jälkeen kaksi persarmenialaista päällikköä siirtyi roomalaisten puolelle, ja roomalaiset saivat heidän avullaan haltuunsa Bolumin ja Pharangiumin tärkeät linnoitukset, joista viimeksi mainittu sijaitsi tärkeällä kultaa tuottavalla alueella.
Stereoskopia
Stereoskopisten kuvien eli stereogrammien valmistuksen keksi ensimmäisenä Sir Charles Wheatstone vuonna 1838. Stereoskopiaa käytetään fotogrammetriassa sekä taiteessa ja viihteessä.
Charles Ahnger
Ahngerin vanhemmat olivat kihlakunnantuomari Erik Adolf Ahnger ja Ulrika Margareta von Fieandt. Hän pääsi ylioppilaaksi Kuopion Lyseosta 1865 ja hän suoritti kameraalitutkinnon sekä tuomarintutkinnon 1871. Ahnger oli hovioikeuden auskultanttina 1872 ja hän toimi nimismiehenä Muhoksella vuodesta 1872 sekä kruununvoutina Lappmarkissa vuodesta 1876 ja Haapajärvellä vuodesta 1892.
Pimiö
Värivalokuvauksen suosio ja toisaalta kameraseuroissa kiertäneet paikkansapitämättömät huhut sen kehitysprosessin monimutkaisuudesta laskivat 1980- ja 1990-luvuilla pimiötyöskentelyn suosiota valokuvauksen harrastajien keskuudessa. Myöhemmin nopeasti yleistyneen digitaalisen valokuvauksen myötä pimiöt ovat käyneet yhä harvinaisemmiksi, sillä nykyisin filmikuvat useimmiten skannataan ja sitten tulostetaan tai teetetään vedokset ammattilaboratorioissa.
Suomen arkkitehtuuri
Uskonpuhdistuksesta isoonvihaan
Takavarikot olivat köyhdyttäneet kirkon, joten 1500-luvulla pystyttiin todennäköisesti rakentaa lähinnä pieniä puisia kappaleita. Renessanssiajan merkittävin kirkkohanke oli Turun Pyhän Hengen kirkko, joka ei kuitenkaan valmistunut. Puukirkot olivat 1500-luvulla tärkeässä asemassa, sillä ne välittivät aiempia tyyliratkaisuja myöhempiin kirkkoihin. Kaikki 1600-luvun kirkot eivät kuitenkaan olleet keskiaikaisten mallien jäljittelyä, sillä silloin ilmestyi lähes samanaikaisesti neljään Suomen osaan ristikirkko. Ristikirkkojen mallina oli todennäköisesti Jean de La Valléen Tukholmaan suunnittelema Katariinan kirkko. Kaikista 1600-luvun kirkoista on säilynyt vain 16 puusta ja 5 kivestä rakennettua kirkkoa. Yksi parhaiten säilyneitä on Pyhämaan uhrikirkko, jonka matalat sisätilat on koristeltu kauttaaltaan.
Empire
thumb|500px|Helsingin [[Senaatintori: vasemmalla Helsingin yliopiston päärakennus, keskellä tuomiokirkko ja oikealla valtioneuvoston linna.]] Suomen empiretyylille kehittyi oma luonteensa, sillä maahan tuli uusklassisia piirteitä sekä idästä että lännestä. Empireaika ilmentää myös historiallista kehitystä, sillä Haminan rauhan jälkeen 1809 Suomi siirtyi Ruotsilta Venäjän hallintaan.
Keisari Aleksanteri I päätti vuonna 1812, että Helsingistä tulee Suomen suuriruhtinaskunnan pääkaupunki. Helsingin rakennuskanta oli tuhoutunut vuoden 1808 tulipalossa, joten kaupunki oli rakennettava uudestaan. Asemakaavan laati Johan Albrecht Ehrenström vuonna 1812. Hän piirsi koko kaupungin alueen kattavan ruutukaavan eikä välittänyt esimerkiksi kallioista. Jaottelu oli selkeä, kun asutus jaettiin puistokatujen rajaamiksi kaupunginosiksi.
Arnoldo Alemán
Elämäkerta
Palattuaan Nicaraguaan Alemán osallistui politiikkaan ja oli mm. Unión de Productores Agropecuarios de Nicaraguan varapuheenjohtaja 1986–1990 ja Asociación de Cafetaleros de Managuan puheenjohtaja 1983–1990. Vuosina 1990–1991 ja 1993–1996 hän oli oikeistolaisen Partido Liberal Constitucionalistan pääsihteeri. Se kuului 14 puolueen muodostamaan oppositioon (Unión Nacional Opositora; UNO), joka voitti vaalit 25. helmikuuta 1990 ja sandinistien valtakausi päättyi. Toukokuussa 1990 hänet valittiin Managuan pormestariksi. Hän jätti tehtävänsä 1. syyskuuta 1995 valmistautuessaan vuoden 1996 presidentinvaaleihin liberaalipuolueiden koalition Alianza Liberalin ehdokkaana. Häntä vastaan tehtiin vaalikamppailun aikana murhayritys 25. tammikuuta 1996 Wiwilíssä.
Alemán pidätettiin tuomittiin rahanpesusta, petoksesta, kavalluksesta ja vaalivilpistä 20 vuoden vankeuteen. Häntä syytettiin valtion 100 miljoonan Yhdysvaltain dollarin varojen käyttämisestä oman puolueensa vaalikampanjaan. Alemán, joka on sairaalloisen ylipainoinen ja kärsii diabeteksesta ja sydänvaivoista asetettiin arestiin farmilleen El Chileen Managuan eteläpuolelle, jossa hän luultavasti kärsii tuomionsa. Häneltä takavarikoitiin 700 000 dollaria Miamissa ja Panamassa hänellä tiedetään olevan 50 miljoonan dollarit varat eri pankkitileillä.
Spina bifida occulta
Vammasta ei yleensä aiheudu henkilölle minkäänlaisia oireita, ja siksi tapausten tarkkaa määrää ei tiedetä. Noin kahdella prosentilla spina bifida occultaa sairastavista henkilöistä arvellaan olevan oireita. Oireellista spina bifida occultaa kutsutaan nimellä occult spinal dysraphism. Oireina voi olla esimerkiksi jalkojen heikkous tai tunnottomuus ja selkäkivut.
Metroid Prime
Kehityshistoria
Metroid Prime ja sen jatko-osa edustavat GameCuben pelitarjonnan kirkkainta huippua kaikilta osin. Ne ovat sen lisäksi listattu monella kaikkien aikojen Top100-pelit listalla (esimerkiksi IGN ja GameSpot) sekä vielä useammalla GameCuben omien pelien top-listalla. Myös monet videopeleihin keskittyvät aikakausilehdet, kuten Electonic Gaming Monthly, ovat valinneet Metroid Primen vuoden peliksi.
Peli julkaistiin uudestaan vuonna 2009 Nintendo Wii-konsolille osana Metroid Prime: Trilogya. Pelin kontrollit ovat tässä versiossa samanlaiset kuin Metroid Prime 3: Corruptionissa. Vuonna 2023 ilmestyi HD-laadullisesti päivitetty Remastered -versio Nintendo Switchille.
Psykomies
Historia
Lopulta Psykomies kuitenkin joutui oman kutistussäteensä uhriksi ja hävisi olemattomiin. Tämän jälkeen Psykomies on ottanut lukemattomia kertoja yhteen maapallon sankareiden kanssa ja uhannut maapalloa valloitusaikeillaan.
Bob Graham (kirjailija)
Graham opiskeli piirtämistä ja maalausta Julian Ashton Art Schoolissa. Hän asui jonkin aikaa Britanniassa, mutta palasi Australiaan 1969 ja aloitti työn kuvittajana ja muotoilijana. Sairaslomalla ollessaan hän alkoi kuvittaa lastenkirjoja, ja ensimmäinen ilmestyi 1981.
Thoralf Kyrre
Poikonen jäi myöhemmin kiinni ja tuomittiin elokuussa 1946 kahdeksi ja puoleksi vuodeksi kuritushuoneeseen, mutta Kyrre piileskeli Suomessa kymmenen kuukauden ajan ja siirtyi 25. tammikuuta 1946 hiihtäen Tornionjoen yli Ruotsiin. Kyrre oli jonkin aikaa vangittuna Ruotsissa, mutta pääsi kuitenkin jatkamaan matkaa Tanskaan. Kyrre siirtyi sittemmin Yhdysvaltain palvelukseen ja oli muun muassa Islannissa CIA:n tehtävissä. Hän lähetti 6. joulukuuta 1948 pilkallisen kirjeen Valpolle. Kirjeessä toivottiin ”laitoksenne pikaista luhistumista”. Lohjan Kalkkitehdas Oy:n johtaja, vuorineuvos Petter Forsström toimi pakomatkan rahoittajana ja oli mukana myös pakoreittien suunnittelussa.
Epigonatio
thumb|175px|[[Gregorius I:llä on 1300-luvun freskossa kullattu epigonatio.]] Epigonatio eli paalitsa on ortodoksisen kirkon "ansiomerkki", kirkollinen huomionosoitus, neliön muotoinen vaatekappale, jota piispa tai pappi käyttää nauhassa kyljelle ripustettuna.
Alkuaan sitä saivat kantaa vain piispat, mutta nykyisin sen käyttöoikeus voidaan myöntää myös ansioituneelle papille.
Kyle Katarn
Esittäjät
Star Wars: Dark Forcesissa Kylen ääninäyttelijänä toimi Peter Jameson. Dark Forces II: Jedi Knightin animaatioissa häntä näyttelee Jason Court. Star Wars: Jedi Knight II: Jedi Outcast ja Jedi Knight: Jedi Academyssa Kylen ääninäyttelijä on Jeff Bennett.
Martin Harris
Mormonin kirjan todistaja
Lucy Harrisin kätkemiä sivuja ei koskaan löydetty. Mormonitutkimuksessa ne tunnetaan nimellä 116 kadonnutta sivua.
Albert Edelfeltin patsas
Historia
Patsaan alkuperäinen sijoituspaikka oli Ateneumin itäinen, Mikonkadun puoleinen puistikko, mutta jo vuonna 1930 se siirrettiin rakennuksen toiselle puolelle läntiseen, Keskuskadun puoleiseen puistikkoon. Asematunnelin ajoramppien ja Makkaratalon rakentaminen muutti 1960-luvulla patsaan ympäristön ilmettä voimakkaasti, joten tämän ja lisääntyneen ilkivallan vuoksi se siirrettiin vuonna 1976 Eiraan, huomaamattomalle paikalle Juhani Ahon tien ja Chydeniuksentien risteykseen. Edelfeltin syntymän 150-vuotispäivän yhteydessä heinäkuussa 2004 patsas palautettiin kunnostettuna Ateneumin läntiseen puistikkoon. Vuonna 2013 se siirrettiin katuremontin tieltä varastoon, mikä oli alkujaan tarkoitettu vain väliaikaiseksi järjestelyksi. Nyttemmin se on kuitenkin sijoitettu Ateneumin sisälle, museon ala-aulaan.
Horoskooppi
Astrologinen kartta
Eläinradan merkit ovat saaneet nimensä niiden tähdistöjen mukaan, joiden kanssa ne likipitäen sattuivat yhteen noin 2200 vuotta sitten. Ne on kuitenkin kiinteästi määritelty niin, että Aurinko saapuu esimerkiksi Oinaan merkkiin aina kevätpäiväntasauksen, Kravun merkkiin kesäpäivänseisauksen, Vaa’an merkkiin syyspäiväntasauksen ja Kauriin merkkiin aina talvipäivänseisauksen aikaan. Täten astrologien eläinrata on sidottu luonnolliseen vuodenkiertoon.
Tietokoneavusteinen suunnittelu
Historia
Ivan Sutherlandin Sketchpad-ohjelma mainitaan usein ensimmäisenä interaktiivisena graafisena järjestelmänä suunnitteluun ja hahmotteluun. Sketchpad kehitettiin vuosien 1960–1963 välillä ja oli aiheena Sutherlandin väitöstyössä MIT:ssä. Sketchpadia on sanottu ensimmäiseksi tunnistettavaksi CAD-järjestelmäksi.
Tietokonelaskennan ja -grafiikan tehokäyttöä
pienoiskuva|vasen|Yksinkertainen mallinnusprosessi. Tietokoneavusteinen suunnittelu sisältää muun muassa numeerista laskentaa, teknistä piirtämistä, kolmiulotteista mallinnusta ja tietokonesimulointia:
Evoluutio (Mayr)
Evoluutio on Ernst Mayrin kirja evoluutiosta. Teos ilmestyi Tieteen huiput -sarjassa 2001 ja suomeksi 2003 WSOY:n kustantamana.
Merisaukko
Levinneisyys
Merisaukko asustaa Kuriilien saarilta Aleuttien kautta Alaskan rannikolle ulottuvalla alueella. Lisäksi sitä tavataan Kalifornian rannikolla. Pohjoisessa sen elinaluetta rajaa merijää, etelässä kelppilevän saatavuus noin 22. leveyspiirille asti. 1700- ja 1800-luvuilla metsästys hävitti merisaukot monilta alueilta. Merisaukkoa on nyttemmin palautettu luontoon Pohjois-Amerikassa ja Venäjällä.
Michael Goolaerts
Goolaerts sai sydänkohtauksen ajaessaan vuoden 2018 Pariisi–Roubaix-klassikkoa, ja kuoli vammoihinsa samana iltana lilleläisessä sairaalassa.
Kuvevaate
pienoiskuva|Kuvevaate papin yllä Kuvevaate on vastaavanlainen ortodoksinen kirkollinen huomionosoitus kuin hieman arvokkaampi epigonatio. Kuvevaate on suorakaiteen muotoinen, nauhasta kyljellä riippuva "arvomerkki", jota Suomessa käyttävät ortodoksiset papit heti vihkimyksensä jälkeen.
Titta Kiuru
Kiuru siirtyi Meidän talo -lehden päätoimittajaksi vuonna 2012. Lokakuussa 2017 hänestä tuli myös Viherpiha-lehden päätoimittaja. Huhtikuussa 2018 Kiuru siirtyi vastaamaan A-lehdissä K-ryhmän Pirkka Mediasta.
Chanel 9
Sketsien pääosissa uutisankkureina ovat yleensä Paul Whitehouse ja Paul Shearer sekä meteorologina Caroline Aherne. Roolihahmot puhuvat kuvitteellista kieltä, jossa käytetään sekaisin muun muassa espanjan, italian, englannin, kreikan ja saksan kielen sanoja sekä runsaasti siansaksaa. Hahmot ovat pukeutuneet 1970-lukulaisiin sotilaallisen oloisiin asuihin ja pukuihin.
Kahdessa ensimmäisen tuotantokauden jaksossa uutislähetys käsitti myös urheilu-uutiset, jotka juonsi Anthonios Gubba (Simon Day). Urheilu-uutisten juontaja istui aina pienen, matalan pöydän takana ja puhui matalalla äänellä. Anthonios Gubban nimi on koominen väännös englantilaisesta urheiluselostajasta Tony Gubbasta. Uutisankkurit saattoivat luonnehtia Gubbaa sanoin "Oo, Antonio, mentale."
Jean René Constant Quoy
Vuonna 1814 Quoy väitteli lääketieteen tohtoriksi Montpellier’ssa. Vuonna 1815 hän sai lääkärin viran Rochefortin laivastosairaalassa.
Justin Rose
Ura
16. kesäkuuta 2013 Rose voitti ensimmäisen Major-turnauksensa ottamalla Merionin kentällä Yhdysvalloissa Yhdysvaltain avointen mestaruuden ensimmäisenä englantilaisena sitten vuoden 1970, jolloin turnauksen voitti Tony Jacklin. Jaetulle toiselle sijalle kahden lyönnin päähän Rosesta jäivät Yhdysvaltojen Phil Mickelson ja Australian Jason Day. Voittonsa ansiosta Rose nousi maailmanlistalla maailmanrankingissa kolmanneksi.
Feng Zhe
Feng Zhe (s. 19. marraskuuta 1987 Sichuan) on kiinalainen telinevoimistelija, olympiavoittaja, maailmanmestari ja Aasian kisojen kultamitalisti. Hän on erikoistunut nojapuille.
Ukkosenjohdatin
Salama etsii lyhimmän reitin maahan ja iskee salamasieppaimeen, josta sähkövirta johtuu kaapeleita pitkin maahan. Näin sähkövirta ei pääse kulkemaan rakennuksen osien läpi eikä aiheuta esimerkiksi palovaaraa. Järjestelmä muodostaa niin sanotun Faradayn häkin, joka estää salamaa tunkeutumasta häkin sisäpuolelle. Rengasjohto torjuu lisäksi maan kautta tulevat, esimerkiksi puun juurien ohjaamat jännitteet. Koko rakennelma kytketään sähkömaadoitukseen.
Historia
Suomen ensimmäinen ukkosenjohdatin asennettiin Turun tuomiokirkkoon 1791.
Salajärvi (Lahti)
Maantietoa
Järven rantaviivan pituus on 30,2 kilometriä, josta saarten rantaviivan yhteispituus on 9,8 kilometriä. Järven ympäristössä on paljon metsiä ja peltoalueet sijaitsevat kapealla vyöhykkeellä rannan läheisyydessä. Järven lähiympäristön haja-asutus muodostuu noin 60 taloudesta, joista vajaa kymmenen ovat maatiloja. Rannoille on rakennettu yli 100 vapaa-ajan asuntoa. Asutus muodostaa kaksi kulmakuntaa, joista Luhtaanmaa sijaitsee järven luoteisrannalla ja Kumia sen eteläpäässä. Rannoille tulee tiet yhdysteiltä 14089 ja 3134. Järven länsirannalla sijaitsee Luhtaanpirtti ja pieni lampi Kalaton. Länsirannalla kohoaa Salajärven Linnakallion muinaislinna 20 metrin korkeuteen järvestä.
Carl Armfelt
Armfeltin teoksia on esitetty useissa Euroopan maissa ja Brasiliassa. Hänen tuotantoonsa kuuluu muun muassa kamarimusiikkia sekä teoksia kuorolle.
Kaljurotta
Koko ja ulkonäkö
Vankeudessa kaljurotta voi elää jopa yli 25-vuotiaaksi.
Koziol
Koziolin synty perustuu Erbachin keramiikkapajaan, jonka Bernhard Koziol perusti vuonna 1912. Perheyritys on muuttanut muotoaan useasti nykypäivään asti. Koriste-esineiden materiaali on vaihtunut keramiikasta norsunluuhun, kultaukseen ja muoviin. Ensi kerran muovia materiaalina kokeiltiin yrityksessä jo toisen maailmansodan lopulla, jolloin yritys vaihtoi tuotantonsa hetkeksi koriste-esineistä tarve-esineisiin valmistaen sodan köyhdyttämälle Saksalle nappeja ja kampoja.
Sillikuningaskalat
Sillikuningaskalat ottavat hengityksessä tarvitsemansa veden sieraintensa kautta, toisin kuin hait, jotka hengittävät suun kautta. Kidukset sijaitsevat yhdessä kiduskammiossa.
Jean Renoir
Elämä ja ura
Renoir valmistui Aix-en-Provencen yliopistosta vuonna 1913 ja liittyi ratsuväkeen. Renoir haavoittui ensimmäisessä maailmansodassa jalkaan. Toivuttuaan hän liittyi sotaan ilmavoimissa.
Gamma-jakauma
Gamma-jakauma on jatkuva, ja sen arvojoukko on positiivisten reaalilukujen joukko. Jos satunnaismuuttuja X on gamma-jakautunut, merkitään Jakauman parametrit toteuttavat ehdon. Jos, niin on n:nnen insidenssin odotusajan jakauma Poisson-prosessissa, jonka intensiteetti on \lambda. Tiheysfunktio on arvojoukossa missä \Gamma on gammafunktio. Kertymäfunktiota ei voi yleisessä tapauksessa esittää suljetussa muodossa. Odotusarvo ja varianssi ovat ja
Yhteydet eksponenttijakaumaan ja χ2-jakaumaan: ja jos, niin
Per-Olof Strandberg
Per-Olof Walfrid "Pepsi" Strandberg (s. 1958) on suomenruotsalainen elokuvaohjaaja ja tuottaja.
Kaarle VIII Knuutinpoika Bonde
Jälkimaine
Hänen tyttärensä pojantytär Kristina Gyllenstierna naitettiin vuonna 1511 nuorelle Sten Svantenpojalle, josta vuonna 1512 tuli valtionhoitaja Sten Sture nuorempi. Avioliitto oli tarkoitettu vahvistamaan mahdollisesti kuninkaan arvoa havittelevan valtionhoitajan asemaa. Sten Sturen valtionhoitajuus perustui samaan isänmaallisuuteen ja itsenäisyyshenkeen kuin Kaarlen hallitsijakausi.
Juan Sebastián Verón
Véron tunnetaan erittäin taitavana sekä peliä tekevänä ”keskikentän moottorina”. Laziota edustaessaan hän kuului absoluuttisesti maailman parhaisiin pelaajiin.
Kirkkohistoria
Historia
Uskonpuhdistuksen jälkeen kirkon historiaa alettiin tulkita uudella tavalla erityisesti protestanttisessa leirissä. Katolisesta kirkosta eronneet liikkeet halusivat osoittaa emäkirkon luopuneen alkuperäisestä kristillisyydestä ja joutuneen turmiolle. Katolinen kirkko puolestaan halusi puolustaa asemaansa vetoamalla vuosituhantiseen perimätietoonsa, jonka valossa kirkon oppia tulkittiin. Tämän johdosta alkukirkon historian ja patristiikan tutkimus lisääntyi kummallakin puolella. Vastauskonpuhdistuksen merkittävä kirkkohistorioitsija oli italialainen Caesar Baronius.
Ensimmäinen suomalainen kirkkohistoria ja samalla Suomen ensimmäinen historiateos oli Paavali Juustenin 1570-luvulla kirjoittama Suomen piispainkronikka (Chronicon episcoporum Finlandensium ), joka julkaistiin vasta vuosina 1784–1800. Se käsitteli kaikkia Turun piispoja piispa Henrikistä Juusteniin itseensä.
Ohjevähittäishinta
Ohjevähittäishinta Suomessa
Markkinatuomioistuin on taas katsonut, että puhuttaessa ohjevähittäishinnasta tarkoitetaan esimerkiksi valmistajan, aikaisemman myyntiportaan tai elinkeinonharjoittajien järjestön suosittelemaa, yleisesti perittyä hintaa samanlaisesta hyödykkeestä.
Hersonin alue
Hersonin alue on hallinnollinen alue Ukrainan eteläosassa, Krimin niemimaan pohjoispuolella. Noin miljoonan asukkaan alueen hallinnollinen keskus on H’ersonin kaupunki (283 649 as., 2021).
Maantiede
thumb|left|210px|[[Nova Kah’ovkan kaupungin vieressä sijaitseva Kah’ovkan vesivoimala Dneprin alajuoksulla]] thumb|left|210px|Viinitarha Hersonin alueella Aluetta rajaavat lännessä Mykolajivin, pohjoisessa Dnipropetrovskin ja idässä Zaporižžjan alueet. Etelässä Hersonin alue rajautuu Asovanmereen, Krimin autonomiseen tasavaltaan ja Mustaanmereen. Dnepr-joki laskee alueen halki Mustaanmereen. Jokeen padottu Kah’ovkan tekojärvi sijaitsee osin alueen koillisosassa. Padossa toimiva Kah’ovkan vesivoimalaitos on Ukrainan suurimpia vesivoimaloita.
Venäjän sotajoukkojen toimia 2014
Tiedostusvälineet uutisoivat maaliskuussa 2014 venäläisten sotilasjoukkojen tunkeutuneen Ukrainan Hersonin alueelle. Venäläisten sotatoimet sisälsivät ainakin rakenteiden miinoittamista ja rajatolppien poraamista Tšonharin kylässä (Чонгар) Hersonin alueen eteläosassa, aivan Krimin autonomisen tasavallan pohjoispuolella. Tšonharin kylän kautta kulkevalla M26-valtatiellä (eurooppatie E105) on kylän eteläpuolella silta, joka muodostaa itäisemmän pääväylän Krimin autonomisen alueen puolelle. Venäläissotilaat tunkeutuivat myös Asovanmeren äärellä sijaitsevalle Hersonin alueen puolelle Arabatinkynnästä, jota kapeaa kannasta pitkin kulkee paikallistieyhteys Krimin niemimaalle.
Venäjän hyökkäyssodan tapatumia 2022-
Venäläiset valtasivat Hersonin ja suurimman osan Hersonin aluetta Venäjän-Ukrainan sodassa 2022.
Alkolukko
alt=Alkolukko kuvattuna autossa|pienoiskuva|Alkolukko. Alkolukko on laite, joka mittaa ajoneuvon kuljettajan uloshengitysilmasta alkoholipitoisuuden.
Alkolukon terveysperusteinen käyttö
Ajo-oikeuden terveysvaatimusten mukaan alkoholin jatkuva väärinkäyttö on pääsääntöisesti esteenä ajokorttiluvan myöntämiselle ja perusteena ajokortin peruuttamiselle. Jos ajokorttiin liitetään ehto, jonka mukaan henkilö saa kuljettaa ainoastaan alkolukolla varustettua ajoneuvoa, voidaan ajokorttilupa kuitenkin myöntää tai ajo-oikeus säilyttää. Lääkäri voi ehdottaa alkolukkoehdon lisäämistä ajokorttiin.
Uusitalo
Uusitalo on myös Sasu Ripatin eli Vladislav Delayn käyttämä taiteilijanimi.
Impilahti
Impilahti on entinen Suomen kunta, joka sijaitsi Raja-Karjalassa, Laatokan rannalla, Neuvostoliitolle vuonna 1944 luovutetulla alueella. Vuonna 1939 Impilahden pinta-ala oli 904,3 km² ja asukasluku 12 891. Impilahden suurin taajama oli teollisuuskeskus Pitkäranta, hallinnollinen keskus Impilahden kirkonkylä.
Jean Béraud
Jean Béraudin isä oli kuvanveistäjä ja työskenteli Iisakin kirkon työmaalla pojan syntymän aikoihin. Nuori Béraud, Léon Bonnatin oppilas, asetti töitänsä näytteille Pariisin salonkiin ensimmäisen kerran 1872, mutta sai tunnustusta vasta 1876 työllään On the Way Back from the Funeral. Hän esittäytyi Ranskalaisten vesivärimaalarien seuran myötä Pariisin maailmannäyttelyssä 1889. Béraud maalasi monia näkymiä Pariisin päivittäisestä elämästä Belle Époquen aikana. Hänen tyylinsä oli sekoitus Pariisin salongin akateemista taidetta ja impressionismia. Hän sai Ranskan kunnialegioonan ritarikunnan merkin 1894.
Béraud on haudattu Montparnassen hautausmaalle.
Multia
Multia sijaitsee Keski-Suomen länsiosassa Suomenselän eteläosassa 60 kilometrin päässä Jyväskylästä.
National Australia Bank
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla National Australia Bank oli vuonna 2017 sijalla 100. ollen samalla Australian neljänneksi suurin pörssiyritys. Pankin markkina-arvo oli 65 miljardia Yhdysvaltain dollaria (toukokuussa 2017) ja liikevaihto 24,2 miljardia USD (2016). Yhtiön henkilökuntaan kuului 34 263 ihmistä (2016), toisen lähteen mukaan 33 552.
Venäjän lentopallon superliiga
Venäjän superliiga on Venäjän korkein lentopallon sarjataso.
Gildeskål
Gildeskål on vanha pitäjä, nykyinen kunta Nordlandin läänissä Norjassa. Rajanaapureina on Bodø pohjoisessa, Beiarn idässä ja Meløy etelässä. Kunnan hallinnollinen keskus on Inndyr (n. 900 as). Tammikuussa 2013 tehdyn väestönlaskennan mukaan koko Gildeskålin kunnassa oli 2 006 asukasta.
Teonfilosofia
Teonfilosofisia teorioita
Teonfilosofiassa toiminta kuvataan yleensä agentin tietyssä tilanteessa aikaansaamana käyttäytymisenä. Agentin halut tai uskomukset (esimerkiksi se, että haluan vettä ja uskon, että kirkas neste edessäni olevassa lasissa on vettä) johtaa ruumiin toimintaan (esimerkiksi siihen, että kurottaudun lasia kohden). Yksinkertaisessa teoriassa halut ja uskomukset yhdessä saavat aikaan toiminnan. Tällainen on muun muassa Aristoteleen esittämä käytännöllinen syllogismi. Muun muassa Michael Bratman on huomauttanut yksinkertaisiin teorioihin liittyvistä ongelmista ja esittänyt, että lähtökohdaksi tulisi ottaa aikomukset (intentiot), eikä analysoida niitä uskomuksiksi ja haluiksi.
Gildeskål
Historiaa
left|thumb|300px|Gildeskålin vanha kirkko
Teonfilosofia
Teonfilosofisia teorioita
Joissakin teorioissa toiminnan taustalla on aina halu yhdessä parhaita halun täyttämiskeinoja koskevien uskomusten kanssa. Agentit pyrkivät toiminnallaan maksimoimaan halujensa täyttymisen. Tällainen teoria on monen taloustieteellisen tai yhteiskuntatieteellisen toimintateorian taustalla (esimerkiksi rationaalisen valinnan teoria). Monet teonfilosofiset toimintateoriat kuitenkin esittävät, että rationaalisuus ulottuu kauemmaksi kuin vain sen laskemiseen, mitkä keinot ovat parhaita päämäärän saavuttamiseksi. Esimerkiksi uskomus, että minun pitäisi tehdä X, voi joissakin teorioissa aikaansaada teon X suorittamisen, vaikka en haluaisikaan tehdä X:ää. Tällaisissa teorioissa toiminnan rationaalisuuteen kuuluu myös oikea reagointi havaittuihin syihin, ei pelkästään toiminta omien halujen mukaan.
Kotivara (yritys)
Kotivara Oy on oululainen elintarvikevalmistaja, joka valmistaa erilaisia meetvursteja, kylmäsavupaisteja ja muita makkaroita.
Mankalan koulu
Koulurakennus on vuodelta 1986.
Pilajuttuja ja piirroksia
Veli Giovannin Pilajuttuja ja piirroksia ilmestyi ensiksi kirjasarjana 1919–1936 (n:ot 1–174) ja sen jälkeen (neljä kertaa vuodessa) lehtenä numeroon 196 saakka, kunnes se lopetti ilmestymisensä vuonna 1950.
Vanhan merimiehen tarina
Meri tyyntyi, purjeet raukeni, tuli kuolonhiljaisuus; vain uhmaks meren aution joku lauloi taikka huus. Yli taivaankannen hehkuvan kuin verenkarvainen kuu nyt kiertää kehrä auringon, pääll’ aluksen seisahtuu, Näin vaihtuu päivät — alus vain jää hiljaa paikalleen kuin laiva, joka maalattu on öljykankaaseen. Vettä, vettä määrätt’ on, ja kaikki janoaa, vettä silmänkantamat: et vettä juoda saa. (Suomentanut Yrjö Jylhä.)
Länsi-Saksa
Toisen maailmansodan jälkeen
Adenauer lopetti miehitysvaltojen toimeenpaneman denatsifikaation, joka päättyi virallisesti vuonna 1951, ja aloitti sotarikosten hyvittämisen (Wiedergutmachung). Länsi-Saksa alkoi maksaa korvauksia natsi-Saksan uhreille ja heidän jälkeläisilleen. Toukokuussa 1952 länsiliittoutuneet ja Saksan liittotasavalta sopivat miehityksen virallisesta lopettamisesta ja liittohallituksen suvereniteetista.
Muhos
Muhos on Suomen kunta, joka sijaitsee Pohjois-Pohjanmaan maakunnassa. Kunnassa asuu 0 ihmistä ja sen pinta-ala on 0 km2, josta 0 km2 on vesistöjä. Väestötiheys on 0 asukasta/km2.
Kalat (tähdistö)
Kalat (latinaksi Pisces, genetiivi Piscium) on heikkotähtinen laaja tähdistö Pegasuksen edustalla, jonka muodossa on nähty kala tai kaksi jo tuhansia vuosia sitten. Kalat on horoskoopin tähdistö. Sen suuri osa – ja suurin asterismi, jota pidettiin useimmissa eurooppalaisissa kulttuureissa kreikkalais-roomalaisen antiikin aikana kaukaisena kalaparina, jotka on yhdistetty yhdellä langalla ja jotka kumpikin liittyvät huipulta – sijaitsevat pohjoisella taivaanpuoliskolla. Sen vanha tähtitieteen symboli on Kalat-symboli (♓︎). Sen latinankielinen nimi tarkoittaa "kaloja". Se on lounaaseen samankokoisen Vesimiehen ja idässä pienemmän Oinaan välissä. Ekliptika ja taivaan päiväntasaaja leikkaavat tämän tähdistön sisällä ja Neitsyessä. Tämä tarkoittaa, että aurinko kulkee suoraan päiväntasaajan yläpuolella, keskimäärin suunnilleen tässä pisteessä taivaalla, maaliskuun päiväntasauksen aikaan.
Tähdet
Kalojen tähdistöön kuuluu 21 tähteä.
Näiden tähtien himmeyden vuoksi tähdistö on käytännössä näkymätön missään suurkaupungissa tai sen lähellä valosaasteen takia.
Samarskiitti
Samarskiittien kemiallinen kaava on muotoa XXO4, jossa ensimmäisen X:n kohdalla on jonkin yhden tai useamman harvinaisen maametallin, yttriumin, toriumin, uraanin tai kalsiumin ioneja ja jälkimmäisen X:n kohdalla niobium- tai tantaali-ioneja. Lisäksi osa kumman tahansa X:n kohdalla olevista metalli-ioneista voi korvautua rauta- (Fe2+ tai Fe3+) tai titaani-ioneilla. Yttriumrikkaassa samarskiitti-(Y):ssä ensimmäisen X:n kohdalla on jonkin tai joidenkin harvinaisten maametallien ioneja sekä yttriumioni, joista yttriumia on eniten. Kalsiumsamarskiitissa ensimmäisen X:n kohdalla on puolestaan runsaimmin kalsiumioneja ja ishikawaiitissa uraani- tai toriumioneja.
Pompejin merirosvot
Pompejin merirosvot (The Pirates of Pompeii) on Roomalaismysteerit-kirjasarjan kolmas osa. Sen on kirjoittanut Caroline Lawrence. Kannen on piirtänyt muuten Peter Sutton, paitsi että kannen yläreunan mosaiikit ovat Fred van Deelanin työtä. Kirjan on julkaissut Orion Publishing Group 1. huhtikuuta 2002 Lontoossa Britanniassa. Sen on kääntänyt suomeksi Pekka Tuomisto, ja suomenkielinen laitoksen on julkaissut 2005 WSOY.
Sisilian lippu
Lippu on suorakulmainen, jakosuhteeltaan tyypillisesti 2:3. Lipun kenttä on jaettu diagonaalisesti vasemmasta yläkulmasta oikeaan alakulmaan. Ala-/vasemman puoliskon väri on keltainen ja toisen puoliskon vastaavasti punainen. Värit edustavat Palermon ja Corleonen kaupunkeja, jotka 1200-luvulla liittoutuivat Anjoun herttuan valtaa vastaan.
Lettosara
Levinneisyys
Lettosara on tyypillinen pohjoisten taigametsäalueiden suokasvi. Sitä tavataan Euroopassa Fennoskandiasta Länsi-Venäjälle, Baltiassa, Puolassa, Pohjois-Saksassa, Alppien alueella sekä Kaukasuksella. Lajia tavataan myös Kanadassa. Suomessa lettosara on varsin harvinainen maan etelä- ja keskiosissa. Runsaimmin sitä tavataan Kainuusta Käsivarren Lappiin ulottuvalla alueella. Laji on kuitenkin kadonnut monilta entisiltä kasvupaikoiltaan.
Shutter (vuoden 2004 elokuva)
Elokuva oli vuoden 2005 Golden Kinnaree Award -sarjan ehdokas parhaasta elokuvasta Bangkok International Film Festival -festivaaleilla. Elokuvan tamilinkielinen uudelleenfilmatisointi Sivi julkaistiin vuonna 2007 ja Masayuki Ochiain ohjaama uudelleenfilmatisointi Shutter vuonna 2008.
Texasinkalkkarokäärme
Elinikä
Odotettu elinikä on 20 vuotta, mutta metsästyksestä ja ihmisen asuinalueen laajenemisesta johtuen käärme elää harvoin niin vanhaksi.
Uskomuksia
Delaware-intiaanien tarustossa kerrotaan pikkupojasta, jolla oli lempilelunaan ontosta kurpitsasta ja pähkinöistä valmistettu helistin. Kun uhkaava käärme ryömi pojan telttaan, hän heitti lelunsa sen suuhun puolustautuakseen, ja siitä päivästä lähtien kalistin on varoittanut kalkkarokäärmeen tulosta.
Peter Pan (vuoden 2003 elokuva)
Näyttelijät
Suomenkieliset äänet:
Sami al-Jabir
Al-Jabirin ensimmäinen maaottelu oli 11. syyskuuta 1992 Syyriaa vastaan. Al-Jabir pelasi kaikkiaan 163 maaottelua, joissa teki 44 maalia.
H-mollimessu
Teoksen historia
thumb|[[Saksi (alue)|Saksin vaaliruhtinas Fredrik August II (1696–1763)]] Bach oli aikaisemmin, vuosien 1735 ja 1740 välisenä aikana, säveltänyt neljä huomattavasti lyhyempää messua (BWV 233–236), joista suurin osa oli ilmeisesti sävelletty Dresdenin hovia ja sen hallitsijaa vaaliruhtinas Fredrik August II:ta varten osoitukseksi hovisäveltäjän ahkeruudesta. Tätä näkemystä tukee se, että Dresdenin kirjoissa Bach oli merkitty nimenomaan kirkkomusiikin säveltäjäksi. Toisin kuin edeltäviä messuja, h-mollimessua ei ollut tarkoitettu jumalanpalveluksissa esitettäväksi. Teoksen säveltäminen ei perustunut mihinkään tilaukseen, ja on hankala kuvitella sille mitään sopivaa käyttötarkoitusta aikansa virallisissa kirkonmenoissa.
Silvaner
Historia
Ensimmäiset dokumentoidut tiedot Silvaner-viljelmistä ovat vuodelta 1659 Würzburgin lähellä sijaitsevasta Castellin kylästä.
Sérifos
Maantiede
Saaren korkein kohta on Troúlos (585 metriä).
Antiikki
pienoiskuva|vasen|Sérifoksen rannikkoa ja vanha rautamalmin lastauspaikka. 600-luvulla eaa. Sérifos oli yksi varhaisia demokratioita. Persialaissodissa saari kieltäytyi alistumasta persialaisille ja liittyi Ateenan puolelle. Myöhemmin se kuului Deloksen meriliittoon. Roomalaisaikana saarta käytettiin monen muun saaren tavoin karkotuspaikkana.
Xiaomi Mi Mix 3
Xiaomi Mi Mix 3 on Xiaomin lokakuussa 2018 julkistama älypuhelin, jossa on esiasennettuna Android 9.0 "Pie" -käyttöjärjestelmä Xiaomin MIUI-käyttöliittymällä. Puhelin on seuraaja Xiaomi Mi Mix 2S:lle, joka julkaistiin alkuvuonna 2018. Suomessa Mi Mix 3:a myyvät Bestio ja Verkkokauppa.com. Puhelin on saatavilla Suomessa vain rajoitetusti, sillä tuotteiden maahantuonnista vastaavat yksittäiset kolmannet toimijat, kuten Splendid Group.
Kamerat ja multimedia
Mi Mix 3:ssa on takana kaksi 12 megapikselin kameraa. Puhelimen edessä liukukannen alla ovat 24 ja 2 megapikselin etukamerat. DxOMarkin kameratestissa Mi Mix 3 sai arvosanaksi 103 pistettä, mikä tekee puhelimesta yhden vuoden 2018 parhaimmista kamerapuhelimista.
Montenegro lasten Eurovision laulukilpailussa
thumb|Montenegron edustaja Jana Mirković esittämässä kappalettaan vuoden 2015 kilpailussa. Montenegro on osallistunut Lasten Eurovision laulukilpailuun kaksi kertaa, ensimmäisen kerran vuonna 2014. Montenegron paras sijoitus on vuodelta 2015, jolloin se sijoittui kolmanneksitoista Jana Mirkovićin esittämällä kappaleella "Oluja".
Jochen Hecht
Jochen Hecht (s. 21. kesäkuuta 1977 Mannheim, Länsi-Saksa) on saksalainen jääkiekkoilija. Pelipaikaltaan hän on keskushyökkääjä tai vasen laitahyökkääjä. Hän pelaa tällä hetkellä Adler Mannheimin joukkueessa.
Kefeus (tähdistö)
Mu (μ) Cephei eli Granaattitähti on poikkeuksellisen punainen tähti, jonka kirkkaus vaihtelee epäsäännöllisesti.
Jalkapallon Afrikan-mestaruuskilpailut 1976
Paras maalintekijä
2 maalia
Frankfurtin rauha
Rauhansopimuksen synty ja sisältö
thumb|pysty=1.1|Ranskan ulkoministeri [[Jules Favre vahvistaa sinetillään rauhansopimuksen, Saksan valta­kunnan­kansleri Otto von Bismarck tarkkailee vieressä. Piirros ranskalaisesta lehdestä.]] Neuvotteluja lopullisesta rauhansopimuksesta käytiin Brysselissä 28. maaliskuuta – 24. huhtikuuta 1871 ja Frankfurt am Mainissa 6.–10. toukokuuta. Ranskaa edustivat neuvotteluissa ulkoministeri Favre ja valtiovarainministeri Augustin Pouyer-Quertier. Käytännössä Frankfurtin rauhansopimuksella vahvistettiin Versailles’n välirauhan sisältö. Sopimuksen allekirjoittivat 10. toukokuuta Saksan edustajana Bismarck ja Ranskan edustajana Favre. Etelä-Saksan valtiot vahvistivat hyväksyntänsä sopimukselle Berliinissä 14. toukokuuta ja sopimus ratifioitiin 20. toukokuuta.
Seuraukset
Ranska maksoi sotakorvaukset syyskuuhun 1873 mennessä, puoli vuotta etuajassa. Ankarat rauhanehdot ja varsinkin Elsass-Lothringenin menetys herättivät Ranskassa pitkään katkeruutta ja kostonhimoa, mikä myöhemmin vaikutti ensimmäisen maailmansodan puhkeamiseen.
Pietro Deiro
Liikemies ja musiikkivaikuttaja
Pietro Deiro oivalsi jo varhain, että hänen oppilaansa tarvisivat nuotteja, joten hän perusti musiikkikustantamo Accordion Music Publishing Companyn, joka myöhemmin tunnettiin yksinkertaisesti vain Pietro Deiro Publicationsina. Hänellä oli muutakin vaikutusvaltaa musiikkiteollisuudessa. Hän toimi vakituisena kolumnistina yleisissä musiikkilehdissä kuten The Etude ja Metronome, samoin kuin harmonikka-alan erikoislehdissä Accordion World ja Accordion News. Hän julkaisi myös omaa uutislehtistään (The Pietro), hänellä oli oma radioshow ja hän perusti harmonikkalevyille omistautuneen levy-yhtiön (AMPCO Records).
M3-konepistooli
M3 on rakenteeltaan hyvin yksinkertaisena halpa ja nopea valmistaa. Se sai kutsumanimen Grease Gun (’rasvaprässi’ tai ’rasvapistooli’) ulkonäkönsä takia. Sen valmistusteknisenä esikuvana oli Sten-konepistooli. M3 kesti hyvin likaa ja oli kevyempi kuin Thompson, mutta tulinopeus oli 300 laukausta minuutissa Thompsonia hitaampi.
Kaurapuuro
Veteen tehdyn kaurapuuron energiasisältö
Kaurapuuron energiaravintoaineet 100 grammaa kaurapuuroa kohden:
Kuriilit
Historia
Venäjän keisari Aleksanteri I julisti vuonna 1821, että Kuriilit Urupista pohjoiseen kuuluvat Venäjälle. Vuonna 1822 Venäjä lähetti laivasto-osaston ottamaan haltuunsa Tyynenmeren saaria, minkä on katsottu olleen Venäjän Tyynenmeren laivaston historiallinen alku. Toimenpiteellään Venäjä vastasi brittien ja amerikkalaisten alkaneeseen valaanpyyntiin Ohotanmerellä.
Uudet rajat sovittiin 1875 Pietarin sopimuksella, jolla Japani sai haltuunsa koko Kuriilien saariketjun sekä kaupallisia etuoikeuksia Ohotanmereen. Venäjä sai vastavuoroisesti koko Sahalinin saaren.
Robert Austerlitz
Yliopisto-opinnot
Lotzilta Austerlitz kuuli M. A. Castrénista, mikä sai hänet kiinnostumaan siperialaisesta ketin kielestä. Castrénin käsikirjoitukset ja ketinkielen tutkimus sai Austerlitzin matkaamaan Suomeen 1951. Suomessa hän opiskeli suomalais-ugrilaisia ja turkinsukuisia kieliä vuoteen 1953, jonka jälkeen hän matkusti Japaniin. Japanissa Austerlitz opiskeli giljakkia vuoden ajan.
Mikko Wilska
Mikko Adolf Wilska (28. lokakuuta 1877 Parikkala – 7. huhtikuuta 1948 Helsinki ) oli suomalainen kauppaneuvos, konsuli, tehtailija, yritysjohtaja ja kunnalliselämän vaikuttaja.
Tío Éllinas
Ura
Éllinas aloitti uransa Karting -sarjoissa voittaen kymmenen karting kilpailua Kyproksella. Lisäksi hän on voittanut ROK Cup International -kilpailun vuonna 2005 ja Grand Prix Shootout vuonna 2009.
Jari Rantanen
Peliuransa jälkeen hän toimi FinnPa:n ja sen jälkeen AC Vantaan valmentajana Ykkösessä ja Kakkosessa. Sen lisäksi hän on toiminut juniorivalmentajana Palm Beach Soccer Academyssä. Kaudella 2013 Rantanen valmentaa Käpylän Pallon B-junioreiden SM-sarjajoukkuetta ja vuonna 2014 hän valmentaa Kakkosessa pelaavaa Ekenäs IF:ää. EIF eteni Rantasen johdolla Kakkosen nousukarsintoihin ja juhli lopulta kauden 2014 päätteeksi nousua Ykköseen. Kauden jälkeen hän siirtyi Hongan B-junioirien valmentajaksi. Rantanen teki 22.11.2016 KTP:n kanssa 1+1-vuotisen päävalmentajasopimuksen.
Françoise Sagan
Tuotanto
Sagan on tunnettu monista lausahduksistaan. "Raha ei tee ketään onnelliseksi, mutta itken mieluummin Jaguarissa kuin linja-autossa" on kuuluimpia Sagan-sitaatteja.
Volgograd-1
Volgograd-1 Volgogradin kaupungin kaukoliikenteen päärautatieasema Venäjällä. Asemarakennus sijaitsee kaupungin ydinkeskustassa, noin 1,3 kilometriä Volgalta länteen. Asemarakennus samoin kuin miltei koko Volgogradin ja Saratovin alueiden rataverkot kuuluvat Venäjän rautateiden paikallisen Volganmaan rautatieyhtiön vastuulle.
Aki Sipilä
Pienikokoinen ja nopea Sipilä pelasi kaudella 2006 KuPS Akatemian pelien ohella kahdeksassa Veikkausliigaottelussa. Kokkolan Palloseuran kasvatin Veikkausliigan ensimmäinen ottelu oli 4. toukokuuta 2006 pelattu KuPS-FC Lahti.
Nostotiivistyskorkeus
Nostotiivistyskorkeus eli tiivistymiskorkeus on se korkeus, jossa kohoava kostea ilma tiivistyy pilvipisaroiksi. Kun ilma nousee ylöspäin, se jäähtyy adiabaattisesti, ja sen suhteellinen kosteus kasvaa. Kun on tarpeeksi kylmää, suhteellinen kosteus saavuttaa 100 %, ja alkaa syntyä pilvipisaroita. Mitä kuivempi ilma ja korkeampi lämpötila sitä ylemmäs tiivistymiskorkeus nousee. Tiivistymiskorkeuden avulla voidaan arvioida sellaisten pilvien alarajaa, jotka ovat syntyneet maanpinnalta alkaneest konvektiosta. Jos kosteus tiivistyy jo maanpinnalla, on sumua.
Nostotiivistyskorkeus voidaan määrittää myös graafisesti radioluotauksen avulla.
Arthur Melo
Arthuria on verrattu pelityyliltään samankaltaiseen Barcelona-legenda Xaviin.
Arthur edusti kotimaassaan Grêmiota. Hän siirtyi kesällä 2018 Barcelonaan ja pelasi ensimmäisellä liigakaudellaan Espanjassa 27 ottelua. Mestarien liigassa hän pelasi tuolla kaudella yhdeksän ottelua. Ensimmäisen maalinsa Espanjan liigassa Arthur teki toisen kautensa avausottelussaan Osasunaa vastaan elokuun 2019 lopussa. Toisen liigamaalinsa hän teki 3,5 viikkoa myöhemmin Villarrealia vastaan.
Data (Star Trek)
Komentajakapteeni Data oli tiedemies Noonien Soongin luoma kuvitteellinen androidi televisiosarjassa Star Trek – uusi sukupolvi sekä siihen perustuvissa elokuvissa. Dataa esitti näyttelijä Brent Spiner. Kuten ”veljensä” Lore sekä muut Soongin luomat androidit, myös Data on perinyt Soongin ulkonäön.
Historia
Data palveli paitsi U.S.S. Enterprisellä (sekä D että E) ja U.S.S. Triestellä, myös U.S.S. Sutherlandin komentajana. Data tuhoutui kapteeniaan Jean-Luc Picardia pelastaessaan vuonna 2379 elokuvassa Star Trek: Nemesis. Hänet oli nimitetty Enterprisen förstiksi, mutta hän ei ehtinyt ottaa tehtävää vastaan.
Barb Tarbox
Barb Tarbox MSM (10. huhtikuuta 1961 Edmonton – 18. toukokuuta 2003 Edmonton) oli kanadalainen tupakoinnin vastainen aktivisti. Hän oli itse tupakoitsija, jolle kehittyi keuhkoissa ja aivoissa esiintynyt syöpä. Hän ei kyennyt lopettamaan tapaansa sairastumisensa jälkeenkään. Viimeisinä kuukausinaan hän kuitenkin teki tupakointiin liittynyttä valistustyötä.
Poul Ruders
Ruders aloitti pianon- ja urkujensoiton nuorella iällä ja pääsi myöhemmin opiskelemaan orkestraatiota Ib Nørholmin johdolla. Hän aloitti säveltämisen 1960-luvun puolivälissä.
Ruders on säveltänyt mm. kolme oopperaa, baletin Manhattan Abstraction, sinfonioita ja kamarimusiikkia. Hän on myös säveltänyt useita kappaleita yhdysvaltalaiselle kitaristi David Starobinille. Helsingin kaupunginorkesteri tilasi Rudersilta viisiminuuttisen teoksen Tundra juhlistamaan Jean Sibeliuksen 125-vuotisjuhlaa 1990.
Spirit (luotain)
Spiritin matkan vaiheet
Matka jatkui, ja seuraavaksi pitkän tähtäimen kohteeksi otettiin kolmen kilometrin päässä olevat Kolumbia-kukkulat. Matka niille sujui hyvin, eikä matkan aikana ollut mitään erityisen kiinnostavia tutkimuskohteita. Kun mönkijä viimein saapui kukkuloille, löytyi ensimmäinen kallio varsin pian. Tästä kalliosta Spirit löysi todisteita siitä, että paikalla oli ollut muinoin vettä. Pian tämän jälkeen mönkijä kuvasi ensimmäistä kertaa pölypyörteitä, joita ei ollut ennen nähty, vaikka niiden olemassaolosta tiedettiinkin.
Beslanin koulukaappaus
Syylliset
Venäläisjoukot tappoivat kaikki hyökkääjät yhtä lukuun ottamatta. Nurpaši Kulajev pakeni koulusta mutta jäi myöhemmin kiinni. Hänet tuomittiin vuonna 2006 terrorismista, panttivankien ottamisesta ja murhasta elinkautiseen vankeusrangaistukseen.
Seuraukset
Erikoisjoukkojen toiminta herätti Venäjällä keskustelua ja kritiikkiä. Venäjän liittokokouksen teettämä selvitys julkaistiin joulukuussa 2006. Sen mukaan virkavalta oli toiminut oikein eikä ollut vastuussa koulukaappauksen katastrofaalisesta lopputuloksesta. Raportin yksityiskohdat olivat kuitenkin ristiriidassa silminnäkijätodistusten kanssa, ja virallista selvitystä syytettiin virheiden salailusta. Marraskuussa 2007 yli 350 panttivankia ja uhrien omaista nosti kanteen Euroopan ihmisoikeustuomioistuimeen. 55 elossa selvinnyttä panttivankia nosti vielä toisen kanteen. Huhtikuussa 2017 tuomioistuin totesi, että Venäjän viranomaiset olivat syyllistyneet leväperäisyyteen sekä ennen piiritystä että sen aikana. Viranomaiset eivät esimerkiksi suojanneet koulua, vaikka hyökkäyksestä oli saatu etukäteen tiedustelutietoa. Lisäksi piirityksen aikana käytetty aseistus oli olosuhteisiin sopimatonta ja sitä käytettiin holtittomasti, mikä johti tarpeettomiin siviiliuhreihin. Ihmisoikeustuomioistuin määräsi uhreille 3,1 miljoonan dollarin korvaukset. Venäjä kiisti syytökset.
Titan IV
Titan IVB
Toinen moottori päästiin kokoamaan Edwardsissa tutkinnan päätyttyä. Kokoonpano sujui tällä kertaa suuremmitta ongelmitta, ja moottori saatiin valmiiksi maakoekäyttöä varten. Ensimmäinen koekäyttö päättyi kuitenkin koko boosterimoottorin tuhonneeseen räjähdykseen. Onnettomuutta seuranneessa tutkinnassa havaittiin, että moottorissa oli merkittävä suunnitteluvirhe, minkä seurauksena ensimmäinen maakoekäyttö oli päättynyt räjähdykseen, vaikka koemoottori itsessään oli valmistettu oikein. Boosterimoottorit päädyttiin tutkinnan seurauksena suunnittelemaan merkittäviltä osin uudelleen, mikä edelleen viivästytti ohjelmaa. Uudelleensuunniteltuja moottoreita testattiin lopulta kaikkiaan viidessä maakoekäytössä vuonna 1993.
”Launch on demand” -tavoite
Titan IV -ohjelma oli kärsinyt alustaan alkaen viivästyksistä, eriasteisista epäonnistumisista ja erilaisista uudelleenjärjestelyistä, mikä kuormitti merkittävästi sitä hallinnoinutta ilmavoimien Space Commandia (AFSPC). Vaikka ohjelman merkitys oli kasvanut ajan myötä, näyttäytyi se edelleen osalle AFSPC:n henkilöstöstä malliesimerkkinä avaruusteollisuuden silloisista ongelmista. Titan-ohjelman suhteen varsin kriittinen kenraali Chuck Horner viittasi Titan IV -ohjelmaan toteamuksella ”that horror show” – ”se kauhukertomus”.
K-32
Onnettomuustutkinnassa havaittiin, että IUS:n ensimmäisen vaiheen poltto oli ollut onnistunut, mutta toinen vaihe kärsi odotettua heikommasta suorituskyvystä. Ongelman taustalla oli ensimmäisen vaiheen irtautumisen epäonnistuminen sen polton jälkeen. Ongelmien juurisyiden selvittämiseksi raketin laukaisukonfiguraatio oli valokuvattu ennen laukaisua. Kuvat osoittautuivat K-32-lennon tapauksessa hyödyllisiksi: IUS:n johdotusta suojattiin silikoniteipillä, mutta K-32-lennon johdotukset oli teipattu virheellisesti vaiheet yhdistävän liittimen kohdalta. Liian vahva teippaus oli estänyt liitintä irtoamasta, jolloin vaiheet olivat pysyneet kytkettyinä toisiinsa. Toisen vaiheen perässä roikkunut ensimmäinen vaihe oli estänyt myös rakettimoottorin jatkettavan suihkusuuttimen aukeamisen täyteen mittaansa, mikä heikensi edelleen suorituskykyä.
Kamateró
Kamateró on Kreikan kaupunki sekä samanniminen Ágioi Anárgyroi-Kamaterón kunnan kunnallisyksikkö (Δημοτική Ενότητα Καματερού, Dimotikí Enótita Kamateroú) ja entinen itsenäinen kunta. Se sijaitsee Länsi-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 28 361 (vuonna 2011).
Titan IV
LC-41:n kunnostaminen ja muut infrastruktuurivalmistelut
Tammikuussa 1986 alkaneet kompleksi 41:n kunnostustyöt kestivät kokonaisuudessaan vuodelle 1988. Cape Canaveralin Titan IV -laukaisuohjelman ensimmäinen aktivointivaihe saatiin päätökseen saman vuoden kuluessa. Kompleksi 41 tuotti mittavasta kunnostusprojektista huolimatta edelleen työtä – MST:n onglemia ratkottiin vuodelle 1989, ja vastikään kunnostetussa syöttöjohtotornissa (UT) havaittiin korroosiota jo vuonna 1990. Näiden lisäksi Martin Mariettalla ja sen pääalihankkijalla Sauer Constructionilla oli edelleen ratkottavanaan lista pienempiä ongelmia. Ongelmista huolimatta ensimmäiset Titan IV -raketin osat saapuivat kompleksille tammikuussa 1988. Martin Marietta oli samoihin aikoihin alkanut ajaa ITL-alueen toisen laukaisukompleksin (LC-40) muuntamista Titan IV- ja kaupallisille Titan III -raketeille soveltuvaksi.
Vandenberg
Titan IV:n loppukokoonpano tapahtui länsirannikolla kokonaisuudessaan laukaisukompleksilla, mikä poikkesi itärannikon tavasta, missä kantoraketin boosterit ja nesteajoaineiset vaiheet valmisteltiin toisistaan erillisissä kokoonpano­rakennuksissa (SMAB. Yksittäisen laukaisun valmistelut olivat länsirannikolla tämän ansiosta hieman nopeammat, mutta ratkaisu ei tuottanut aikasäästöjä pitkässä juoksussa.
Luolavuori
Aiheesta muualla
60.43194°N, 22.28056°W
Barra vasca
Barra vasca -tyyli perustuu vanhaan navarralaiseen keihäänheittotekniikkaan; siinä heitetään keihästä kuten kiekkoa. Heittäjä tarttuu keihääseen avokämmenellä peukalo keihään kärkeä kohti niin, että keihään takapään lape lepää vyötärön ja ristiselän päällä, pyörähtää kolmesti ja sinkoaa sen jälkeen keihään noin 45 asteen kulmassa tangentin suuntaan. Keihäs on saippuoitu tai rasvattu, jottei kitkalämpö polttaisi ihoa heittokädestä; tästä suomenkielinen nimitys ”saippuatyyli”.
Sinuhe Wallinheimo
Urheilu-ura
Kausi 1992–93 kului Wallinheimolta helsinkiläisseura Karhu-Kissojen riveissä I-divisioonassa.
Star One
Kiertueella
Arjen Lucassen soitti kitaraa ja syntetisaattoreita konserteissa. Lisäksi hän lauloi Ayreonin Into the Electric Castle -konseptialbumilta peräisin olleissa kappaleissa ”Hipin” osuudet. Dan Swanö ei voinut osallistua kiertueelle yhtyeensä Nightingalen uuden albumin nauhoitusten takia. Swanön lauluosuudet ja tietyt Ayreonin materiaalin osuudet hoiti konserteissa Robert Soeterboek joka on esiintynyt useammalla aikaisemmalla Ayreonin albumilla. Kiertueella oli lisäksi mukana seuraavat henkilöt:
Sinuhe Wallinheimo
Maajoukkue
Jyväskylän paluunsa myötä Wallinheimolle aukesivat ovet myös A-maajoukkuerinkiin. Wallinheimo pelasi Suomen A-maajoukkueessa 11 ottelua. Vuoden 2006 MM-kilpailuita edeltäneessä harjoitusottelussa hän sai peliaikaa Tanskaa vastaan, mutta itse MM-kilpailuissa Wallinheimo oli kolmantena maalivahtina eikä pelannut yhtään ottelua.
Poliittinen ura
Wallinheimo on toiminut Jyväskylän kaupunginvaltuustossa kokoomuksen edustajana vuodesta 2009. Vuoden 2008 kunnallisvaaleissa hän sai 753 ääntä, vuoden 2012 vaaleissa 1 141 ääntä ja vuoden 2017 vaaleissa 1637 ääntä.
Hieronymos Kardialainen
Hieronymos Kardialainen (kuoli 260 eaa.) oli kreikkalainen historioitsija joka eli Aleksanteri Suuren aikaan. Hieronymos oli kotoisin Kardiasta, joka sijaitsi Traakian Khersonesoksella. Hän oli ehkä sukua Eumenes Kardialaiselle.
Kettu (tähdistö)
Syvän taivaan kohteita
Cr 399 on pieni, noin yhden asteen läpimittainen tähtiasterismi Ketun tähdistön oikealla alareunalla. Se muistuttaa hieman nurin päin olevaa vaateripustinta. Per Collinder luokitteli kohteen avoimeksi joukoksi vuonna 1931, mutta 1970 tehty tutkimus osoitti että vain kuusi kirkkainta tähteä muodostavat joukon. Vuodesta 1998 lähtien on Hipparcos-satelliitin mittaustuloksiin nojaten päätelty ettei kohde ole ollenkaan avoin joukko vaan sattumalta samassa suunnassa olevia tähtiä. Kohteen kokonaiskirkkaus on +3,6m ja se on Maasta noin 420 valovuoden päässä.